གོམ་སྟབས་གཉིས་པ་ནི་སྐྱེ་ཁམས་གནས་སྐོར་བཟོ་སྐྲུན་བྱེད་པ་ནས་འགོ་བརྩམས་པ་སྟེ།ལོར་སྒོར་ས་ཡ་གསུམ་བཏང་ནས་ཞིང་སྡེའི་གནས་སྐོར་དབུལ་སྐྱོར་ལས་གཞི་ལག་བསྟར་བྱས་ཏེ།རྒྱ་ཁྱོན་ལ་སྨི་གྲུ་བཞི་མལྷག་ཡོད་པའི་བོད་ཀྱི་ཐུན་མོང་མ་ཡིན་པའི་ཁྱད་ཆོས་ཀྱིས་ཕྱུག་པ།སྡེ་བ་དང་རི་ཆུ་གཟུགས་གཅིག་ཏུ་འདྲེས་བའི་ཞིང་སྡེའི་མགྲོན་ཁང་འཛུགས་སྐྲུན་བྱས་པས།གནས་སྐོར་བར་མཐོ་སྒང་གི་ཁྱད་འཕགས་བོད་ཁུལ་གྱི་འཚོ་བར་ཉམས་ལེན་བྱེད་རྒྱུ་མཁོ་སྤྲོད་བྱས།བཙན་མོའི་ཆུ་བོ་གཡེང་བཞུར་གསར་སྤེལ་གྱི་ལས་གཞིས་གནས་སྐོར་བར་རང་བྱུང་ཁམས་ཆེན་མོའི་མཛེས་ཉམས་ལ་རོབ་མྱོང་བྱས་སུ་བཅུགབོད་ཀྱི་སྲོལ་རྒྱུན་ཟློས་གར་དང་ལྷ་རྩེད་སོགས་ཁྱད་འཕགས་ཀྱི་འཁྲབ་སྟོན་དང་བཅུད་ལྡན་ལྗང་མདོག་བོད་ཟས་ཀྱིས་གནས་སྐོར་བར་བོད་ཀྱི་རིག་གནས་རོབ་མྱོང་བྱེད་དུ་བཅུགསྡེ་དམངས་ཨུ་ཡོན་ལྷན་ཁང་གིས་ཞིང་སྡེའི་ལྟ་གཟིགས་གནས་སྐོར་མཉམ་ལས་ཁང་བཙུགས་ནས་གནས་སྐོར་ཐོན་ལས་དོ་དམ་ལ་ཤུགས་བསྣོན་བྱས།ལོ་དེར་ཀླུ་ཚང་སྡེ་བ་རྒྱལ་ཡོངས་མཛེས་སྡུག་ལྡན་པའི་སྡེ་བར་བདམས་པས་སྐད་གྲགས་ཕྱོགས་བཅུར་ཁྱབ་ལ།སྒེར་འཁོར་གནས་སྐོར་གྱི་ཡུལ་གཙོ་བོར་གྱུར།ལོ་ཧྲིལ་བོའི་གནས་སྐོར་ཡོང་སྒོ་སྒོར་འབུམ་བཞི་ལས་བརྒལ་བར་བྱས།